Qirolicha Yelizaveta II’ga gibrid motorli Range Rover sovg‘a qilindi

Kardiffdagi Uels qirollik polkining yangi bayrog‘i taqdimoti vaqtida Buyuk Britaniya qirolichasi Yelizaveta II maxsus ishlab chiqilgan Range Rover State Review maxsus yo‘ltanlamas-kabrioletida maydondan o‘tdi. Nur.kz’ning xabar berishicha, avtomobil Jaguar Land Rover kompaniyasi tomonidan tantanali ravishda qirolichaga topshirilgan.

Avtomobil yo‘ltanlamasning uzun VIP-versiyasi negizida ishlab chiqilgan. Avtomobil quvvati 340 ot kuchi bo‘lgan dizel-elektr dvigatel bilan ta’minlangan. Avtomobilning eng yuqori tezligi soatiga 218 kilometrga teng bo‘lib, 6,9 soniyada 100 kilometr tezlikka erisha oladi.
Mazkur avtomobil State Review seriyasidagi to‘rtinchi mashina hisoblanadi. Ularning dastlabkisi 1953-yili ishlab chiqarilgan.